มีประจำเดือนมาครั้งล่าสุดวันที่ 23 พย 2562 และมีเพศสัมพันธ์กับแฟนวันที่ 7 ธค 2562 ไม่ได้ป้องกัน แต่กินยาคุมฉุกเฉินแบบ 1 เม็ด(1.5mg) ภายใน 3 ชม. หลังจากนั้นวันที่ 28 ธค 2562 มีเลือดสีน้ำตาลเข้มกระปริดกระปรอยมา พอเลอะผ้าอนามัยเล็กน้อย เราจึงคิดว่าประจำเดือนมาแล้ว และมีมาต่อเนื่องจนถึงวันที่ 9 มค 2563 ระหว่างนั้นมีการซื้อที่ตรวจตั้งครรภ์มาลองตรวจ ก็ขึ้น 1 ขีด แต่มีอาการคัดตึงเต้านมมาตลอด และเลือดที่มากระปริดกระปรอยนั้นมานานกว่าปกติ จึงไปตรวจ beta hcg ในตอนเช้าของวันที่ 10 มค 2563 ซึ่งจะได้ผลในวันรุ่งขึ้น แต่ในตอนเย็นมีอาการปวดท้องประจำเดือน และมีเลือดสดคล้ายประจำเดือนออกมาปริมาณมาก พร้อมกับมีเนื้อเยื้อคล้ายเยื้อบุผนังมดลูก เมื่อคลี่ออกมา ยาวประมาณฝ่ามือหลุดออกมาด้วย และผล beta hcg ที่ออกมาในวันที่ 11 มค 2563 มีค่าเท่ากับ 242.3 ทำไมค่า hcg ขึ้น แต่ประจำเดือนถึงมา? หรือเป็นอาการแท้งคะ? ควรรอให้ประจำเดือนมาจนหมด หรือสามารถไปตรวจมดลูกได้เลยคะ? ขอบค่ะคุณ
สวัสดีค่ะ การตรวจ beta hcg เป็นการตรวจระดับฮอร์โมนที่สร้างจากรกในหญิงตั้งครรภ์ ซึ่งจะช่วยติดตามว่าเป็นการตั้งครรภ์ที่ปกติหรือไม่ ถ้าปกติ ค่า beta hcg ควรจะสูงขึ้นไปเรื่อยๆไม่ลดลง ดังนั้นจึงต้องมีค่าของหลายๆครั้งเปรียบเทียบกันด้วยการตั้งครรภ์แล้วมีเลือดออกผิดปกติดังกล่าวมา อาจเป็นภาวะแทรกซ้อนจากการตั้งครรภ์แช่นแท้ง ท้องนอกมดลูกได้ ไม่จำเป็นต้องรอให้เลือดหยุดค่ะ ถ้าเลือดมามาก ปวดหน่วงท้องน้อย ควรรีบไปพบสูตินรีแพทย์